Komission direktiivi 1999/46/EY, annettu 21 päivänä toukokuuta 1999, lääkäreiden vapaan liikkuvuuden sekä heidän tutkintotodistustensa, todistustensa, ja muiden muodollista kelpoisuutta osoittavien asiakirjojensa vastavuoroisen tunnustamisen helpottamisesta annetun neuvoston direktiivin 93/16/ETY muuttamisesta (ETA:n kannalta merkityksellinen teksti)



Virallinen lehti nro L 139 , 02/06/1999 s. 0025 - 0026



KOMISSION DIREKTIIVI 1999/46/EY, annettu 21 päivänä toukokuuta 1999, lääkäreiden vapaan liikkuvuuden sekä heidän tutkintotodistustensa, todistustensa, ja muiden muodollista kelpoisuutta osoittavien asiakirjojensa vastavuoroisen tunnustamisen helpottamisesta annetun neuvoston direktiivin 93/16/ETY muuttamisesta (ETA:n kannalta merkityksellinen teksti) EUROOPAN YHTEISÖJEN KOMISSIO, joka ottaa huomioon Euroopan yhteisöjen perustamissopimuksen ja erityisesti sen 40 artiklan, 47 artiklan 1 kohdan ja 2 kohdan ensimmäisen ja toisen virkkeen, sekä 55 artiklan, ottaa huomioon lääkäreiden vapaan liikkuvuuden sekä heidän tutkintotodistustensa, todistustensa ja muiden muodollista kelpoisuutta osoittavien asiakirjojensa vastavuoroisen tunnustamisen helpottamisesta 5 päivänä huhtikuuta 1993 annetun neuvoston direktiivin 93/16/ETY(1), sellaisena kuin se on viimeksi muutettuna komission direktiivillä 98/63/EY(2), ja erityisesti sen 44 a artiklan, sekä katsoo, että (1) Italia on esittänyt perustellun pyynnön naistentautien ja synnytysten, silmätautien ja keuhkosairauksien nimikkeen muuttamisesta kyseisen jäsenvaltion osalta kaikille jäsenvaltioille yhteisten lääketieteen erikoisalojen luettelossa sekä kliinisen biologian, kliinisen mikrobiologian, plastiikkakirurgian, gastroenterologian, endokrinologian ja fysiatrian nimikkeen muuttamisesta kyseisen jäsenvaltion osalta niiden lääketieteen erikoisalojen luettelossa, jotka ovat kahdelle tai useammalle jäsenvaltiolle yhteiset, (2) Italia on esittänyt perustellun pyynnön biokemian, diagnostisen radiologian, syöpätautien ja sädehoidon sekä geriatrian nimikkeen lisäämisestä kyseisen jäsenvaltion osalta niiden lääketieteen erikoisalojen luetteloon, jotka ovat kahdelle tai useammalle jäsenvaltiolle yhteiset, ja että jäsenvaltioille yhteisten lääketieteen erikoisalojen luetteloa on täydennettävä diagnostisen radiologian sekä syöpätautien ja sädehoidon osalta, (3) Espanja ja Italia ovat esittäneet perustellun pyynnön terveydenhuollon (kansanterveyden) nimikkeen lisäämisestä näiden jäsenvaltioiden osalta niiden lääketieteen erikoisalojen luetteloon, jotka ovat kahdelle tai useammalle jäsenvaltiolle yhteiset, ja (4) tässä direktiivissä säädetyt toimenpiteet ovat neuvoston päätöksellä 75/365/ETY(3) perustetun terveydenhuollon johtavien virkamiesten komitean lausunnon mukaiset, ON ANTANUT TÄMÄN DIREKTIIVIN: 1 artikla Muutetaan direktiivin 93/16/ETY 5 artiklan 3 kohta seuraavasti: a) korvataan kohdassa "naistentaudit ja synnytykset" Italian kohdalla nimike "ostetricia e ginecologia" nimikkeellä "ginecologia e ostetricia" b) korvataan kohdassa "silmätaudit" Italian kohdalla nimike "oculistica" nimikkeellä "oftalmologia" c) korvataan kohdassa "keuhkosairaudet" Italian kohdalla nimike "tisiologia e malattie dell'apparato respiratorio" nimikkeellä "malattie dell'apparato respiratorio". d) lisätään seuraavat kaksi kohtaa: "- diagnostinen radiologia >TAULUKON PAIKKA> - syöpätaudit ja sädehoito >TAULUKON PAIKKA>". 2 artikla Muutetaan direktiivin 93/16/ETY 7 artiklan 2 kohta seuraavasti: a) korvataan kohdassa "kliininen biologia" Italian kohdalla nimike "patologia diagnostica di laboratorio" nimikkeellä "patologia clinica"; b) korvataan kohdassa "kliininen mikrobiologia" Italian kohdalla nimike "microbiologia" nimikkeellä "microbiologia e virologia"; c) lisätään kohtaan "kliininen kemia" seuraava maininta: ">TAULUKON PAIKKA>"; d) korvataan kohdassa "plastiikkakirurgia" Italian kohdalla nimike "chirurgia plastica" nimikkeellä "chirurgia plastica e ricostruttiva"; e) korvataan kohdassa "gastroenterologia" Italian kohdalla nimike "malattie dell'apparato digerente, della nutrizione e del ricambio" nimikkeellä "gastroenterologia"; f) korvataan kohdassa "endokrinologia" Italian kohdalla nimike "endokrinologia" nimikkeellä "endocrionologia e malattie del ricambio"; g) korvataan kohdassa "fysiatria" Italian kohdalla nimike "fisioterapia" nimikkeellä "medicina fisica e riabilitazione"; h) lisätään kohtaan "geriatria" seuraava maininta: ">TAULUKON PAIKKA>"; i) lisätään kohtaan "'terveydenhuolto' (kansanterveys)" seuraava maininta: ">TAULUKON PAIKKA>"; j) poistetaan kohdat "diagnostinen radiologia" ja "syöpätaudit ja sädehoito". 3 artikla Lisätään direktiivin 93/16/ETY 26 artiklan kohtaan "toinen ryhmä (neljä vuotta)" seuraavat luetelmakohdat: "- radiologia - syöpätaudit ja sädehoito". 4 artikla Poistetaan direktiivin 93/16/ETY 27 artiklan kohdasta "toinen ryhmä (neljä vuotta)" seuraavat luetelmakohdat: "- radiologia - syöpätaudit ja sädehoito". 5 artikla 1. Jäsenvaltioiden on saatettava tämän direktiivin noudattamisen edellyttämät lait, asetukset ja hallinnolliset määräykset voimaan viimeistään 31 päivänä joulukuuta 1999. Niiden on ilmoitettava tästä komissiolle viipymättä. Näissä jäsenvaltioiden antamissa säädöksissä on viitattava tähän direktiiviin tai niihin on liitettävä tällainen viittaus, kun ne virallisesti julkistetaan. Jäsenvaltioiden on säädettävä siitä, miten viittaukset tehdään. 2. Jäsenvaltioiden on toimitettava tässä direktiivissä tarkoitetuista kysymyksistä antamansa keskeiset kansalliset säännökset kirjallisina komissiolle. 6 artikla Tämä direktiivi tulee voimaan kahdentenakymmenentenä päivänä sen jälkeen, kun se on julkaistu Euroopan yhteisöjen virallisessa lehdessä. 7 artikla Tämä direktiivi on osoitettu kaikille jäsenvaltioille. Tehty Brysselissä 21 päivänä toukokuuta 1999. Komission puolesta Mario MONTI Komission jäsen (1) EYVL L 165, 7.7.1993, s. 1. (2) EYVL L 253, 15.9.1998, s. 24. (3) EYVL L 167, 30.6.1975, s. 19.